Karlien deel skattige foto van Elah | Netwerk24
Karlien deel skattige foto van Elah
Die foto van Elah wat Karlien van Jaarsveld op Instagram geplaas het. Foto: Instagram
Nadat die sangeres Karlien van Jaarsveld se 15 maande oue dogter, Elah, uit die hospitaal ontslaan is, lyk die kleuter se gesiggie weer vrolik. Sy het 'n kleurvolle rok en wollerige skoene aan en glimlag vir die kamera.
Elah is op 6 Februarie uit die hospitaal ontslaan nadat 'n ernstige operasie afgestel is. Trombose van die poortaar is by haar gediagnoseer, wat veroorsaak dat 'n bloedklont kan ontwikkel in die aar wat bloed na die lewer vervoer.
Elah het 'n groot sny oor haar maag nadat sy vir die beplande operasie oopgesny is. Van Jaarsveld het op Instagram gesê sy is onseker hoe die pad vorentoe lyk, maar sy vertrou op God se goedheid en genesing.